Yomon munosabati tufayli muxlislari hurmat qilmay qo‘ygan Gollivud yulduzlari (foto)

Ko‘pchilik muxlislar kumirlarini ideallashtiradi, yulduzlar nafaqat katta boylikka, balki ulkan qalbga ham ega deb hisoblaydi. Ammo bir kuni Reddit foydalanuvchisi shunday savol berdi: “Siz uchratgan eng yomon mashhur kim?”. Shundagina millionlab odamlarning sevimlilari ba’zida o‘zlarini axloqsiz tutishlari ma’lum bo‘ldi.
Opra Uinfri

“Opra menga choychaqa bermagan, vohalanki o‘sha kuni restoranimizda 200 dollarlik kechki ovqat buyurtma qilgandi. Buning o‘rniga u menga salfetkaga dastxat qo‘yib bergan va o‘zini xuddi iltifot ko‘rsatgandek tutgandi. Eng qizig‘i, u kirib kelganida ofitsiantlar Opra kutib qolmasligi uchun boshqa buyurtmalarimni o‘z zimmalariga olishgandi. O‘sha 2 soatda hech vaqo ishlolmadim, boshqa birovga xizmat ko‘rsatganimda ko‘proq choychaqa topardim”.
Nikol Kidman va Kit Urban

“Dadam uchuvchi, ko‘pincha mashhurlar bilan ishlaydi. Uning kompaniyasida barcha xodimlar ma’lumotlarni oshkor etmaslik to‘g‘risida shartnoma imzolaydi, lekin otam odatda yangiliklarda ko‘rmagan mashhurlarni tanimaydi ham. Uning so‘zlariga ko‘ra, Nikol Kidman va Kit Urban o‘z xodimlariga nisbatan juda qo‘pol munosabatda bo‘ladi. Shaxsiy yordamchilari ham ulardan qo‘rqadi”.
Gvinet Peltrou

“Men Gvinet Peltrouning bolalari bilan lagerda sakkiz hafta ishladim va bizga soatiga 5 dollar to‘lashdi. Odatda boshqa ota-onalar ish oxirida 100 dollar yoki undan ko‘proq choychaqa beradi, lekin u bir sent ham bermadi”.
 Lenni Kravits

“Lenni Kravits bir vaqtlar men ishlagan mehmonxonaga kelgan. U mehmonxonani xodimlar unga qaramasliklari va u bilan gaplashmasliklari haqida shartnoma imzolashga majbur qilgandi. Ko‘zlar yerda, hech kim gapirmasligi kerak edi”.
Keti Prays

“Bu voqea men bilan emas, Britaniyaning taniqli aviakompaniyasida styuardessa bo‘lib ishlagan dugonam Dolli bilan sodir bo‘lgan. Bir kuni bortga Keti Prays ismli britaniyalik “mashhur” tashrif buyurgan.
Shunday qilib, Prays xonim bortga chiqishi bilan Dollini chaqiradi va besh daqiqa ichida talablarini sanab o‘tadi, ya’ni: uning maxfiyligi to‘liq ta’minlanishi kerak; yo‘lovchilarning hech biri styuardessa hamrohligisiz uning yonidan o‘tmaydi; ekipaj a’zolaridan hech biri agar u chaqirmasa, unga yaqinlashmaydi va nihoyat, Dolli shaxsan hamma narsa uchun javob beradi, agar xato qilsa, ishdan haydaladi”.